- Hindi News
- National
- देश में पहली बार 104 दिव्यांग जोड़ों का सामूहिक विवाह, विश्व रिकार्ड बनेगा
देश में पहली बार 104 दिव्यांग जोड़ों का सामूहिक विवाह, विश्व रिकार्ड बनेगा
रतलाम के शांतिलाल धाकड़ 7 मार्च को उज्जैन की दृष्टिबाधित ललिता को जीवन साथी बनाने जा रहे हैं। शांतिलाल दिव्यांग नहीं लेकिन दिव्यांग लड़की से शादी करने की कसम खाई थी। वे बोले- मुंहबोली बहन देख नहीं सकती थी, इससे उसका विवाह नहीं हुआ। तभी प्रण किया था कि दिव्यांग युवती से शादी करुंगा। उज्जैन की सुरासा ग्राम पंचायत के दिव्यांग सरपंच ईश्वरलाल कटारिया चिंतामन की संगीता से शादी करेंगे। संगीता आंगनवाड़ी कार्यकर्ता है, वह पैरों से दिव्यांग है।
ऐसे ही 104 दिव्यांग जोड़ों का सामूहिक विवाह सम्मेलन उज्जैन में होने जा रहा है। देश में पहली बार दिव्यांगाें का इतना बड़ा विवाह समारोह हो रहा है। इसे गोल्डन बुक ऑफ वर्ल्ड रिकार्ड में दर्ज किया जाएगा। खास बात यह है कि यहां पांच राज्य के हिंदू, मुस्लिम और सिक्ख समाज के युवक-युवती परिणय सूत्र में बंधेंगे। दो सामान्य, दिव्यांग को अपना जीवनसाथी बनाएंगे। इसके लिए 400 अफसर घराती बनकर भोजन के मीनू से लेकर वर-वधू के फेरे और विदाई तक हर काम की जिम्मेदारी उठा रहे हैं। शेष|पेज 13 पर
शहर की 35 सामाजिक संस्थाएं भी जुटी हुई हैं। समारोह में 25 हजार लोगों के शामिल होने की उम्मीद है। वर-वधुओं को आशीर्वाद देने के लिए मुख्यमंत्री शिवराजसिंह चौहान के भी आने की संभावना है। कलेक्टर संकेत भोंडवे के अनुसार दिव्यांगों के जीवन में परिणय की खुशियां लाने के लिए जिला प्रशासन ने पहल की है। इसके लिए परिचय सम्मेलन आयोजित किए और सामाजिक संस्थाओं को जिम्मेदारी सौंपी। सभी के प्रयासों से मप्र, छत्तीसगढ़, राजस्थान, महाराष्ट्र व गुजरात के 206 विकलांग और दो सामान्य का चयन हुआ। दो सामान्य इसलिए चुने गए क्योंकि उन्होंने जीवन साथी के रूप में दिव्यांग को चुना।
इससे पहले यह हुए दिव्यांग जोड़ों का सामूहिक विवाह -
- 21 जनवरी 17 को दिल्ली के पंजाब बाग में नारायण सेवा संस्थान के अध्यक्ष प्रशांत अग्रवाल ने सामूहिक विवाह समारोह आयोजित किया, इसमें 51 में से 31 जोड़े दिव्यांग थे।
- 9 जून 16 को रतलाम जिले में सामाजिक न्याय विभाग के आयोजन में 14 दिव्यांग जोड़े परिणय सूत्र में बंधे थे।
सिलाई-कढ़ाई की ट्रेनिंग के दौरान हमदम थे अब हमसफर
फोटो : 5यूजेएनसिटी-2
रानी सिंह के माता-पिता नहीं हैं। वे मुंहबोले भाई के साथ उज्जैन में रहती हैं। नानाखेड़ा पर सिलाई-कढ़ाई की ट्रेनिंग के दौरान उनकी मुलाकात उज्जैन के गोवर्धन चंद्रवंशी से हुई। दोनों अस्थि बाधित हैं। दोनों एक दूसरे का सहयोग करने लगे। इसके बाद महाकाल प्रवचन हाल में युवक-युवती परिचय सम्मेलन में दोनों ने हमसफर बनना स्वीकार किया। रविवार को सामाजिक न्याय परिसर में समर्थ सेवा संस्थान के सदस्यों ने दोनों को एक साथ हल्दी लगाई तो माता-पिता को याद कर रानी के आंसू निकल आए। गोवर्धन तैयारियों में लगा रहा। आग्रह के बाद दोनों कुर्सियों पर बैठे और फोटो सेशन कराया। संस्थान के सदस्यों ने मंगल गीत भी गाए।
ऐसे भी हैं जोड़े -
- नागदा के बबलू प्रसाद जायसवाल का 1996 में विवाह हुआ था। 2001 में प|ी का देहांत हो गया। 2004 में ट्रेन दुर्घटना में दोनों पैर खो दिए। जायसवाल अब फिर नई जिंदगी शुरू करेंगे। सम्मेलन में उनका रिश्ता सामान्य महिला प्रेमबाई से तय हुआ। दोनों ने कहा एक-दूसरे की जिंदगी में खुशियां भरेंगे।
- भरतसिंह आंजना निजी फाइनेंस कंपनी में कार्यरत है और शारीरिक रूप से सामान्य है। वे नानाखेड़ा निवासी अनीता सिंह से विवाह कर रहे है। अनीता दिव्यांग है। छोटी सी उम्र में पोलियो के अटैक के कारण वह पैरों पर खड़ी नहीं हो पाती लेकिन आगे बढ़ने के लिए एमकॉम तक पढ़ाई कर वर्तमान में महिला एवं बाल विकास विभाग में परियोजना समन्वयक है।
--
रानी राजपूत के माता-पिता नहीं है। वह अिस्थबािधत है। रविवार को उसे हल्दी लगी। समर्थ सेवा संस्थान उसकी शादी की तैयारी में जुटा रहा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva unk hin_Deva